CELEX: 32013R0741
Language: ro
Date: 2013-07-30 00:00:00
Title: Regulamentul de punere în aplicare (UE) nr. 741/2013 al Comisiei din 30 iulie 2013 privind deschiderea și modul de gestionare a unor contingente tarifare ale Uniunii pentru produsele agricole originare din Columbia

31.7.2013   
            
            
               RO
            
            
               Jurnalul Oficial al Uniunii Europene
            
            
               L 204/43
            
         REGULAMENTUL DE PUNERE ÎN APLICARE (UE) NR. 741/2013 AL COMISIEI
   din 30 iulie 2013
   privind deschiderea și modul de gestionare a unor contingente tarifare ale Uniunii pentru produsele agricole originare din Columbia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2012/735/UE a Consiliului din 31 mai 2012 privind semnarea, în numele Uniunii, și aplicarea cu titlu provizoriu a Acordului comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (1), în special articolul 6,
   întrucât:
   
               (1)
            
            
               Prin Decizia 2012/735/UE, Consiliul a autorizat semnarea, în numele Uniunii, a Acordului comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (denumit în continuare „acordul”). În temeiul Deciziei 2012/735/UE, acordul urmează să fie aplicat cu titlu provizoriu, în așteptarea finalizării procedurilor necesare pentru încheierea acestuia. Acordul se aplică cu titlu provizoriu de la 1 august 2013.
            
         
               (2)
            
            
               Subsecțiunea 1 din anexa I apendicele 1 secțiunea B la prezentul acord se referă la calendarul de eliminare a tarifelor UE pentru mărfurile originare din Columbia. Pentru o serie de produse specifice, secțiunea menționată prevede aplicarea unor contingente tarifare. Prin urmare, este necesar să se deschidă contingente tarifare pentru astfel de produse.
            
         
               (3)
            
            
               Contingentele tarifare trebuie gestionate de Comisie, pe baza principiului „primul venit, primul servit ” în conformitate cu Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (2).
            
         
               (4)
            
            
               Dreptul de a beneficia de concesiile tarifare trebuie condiționat de prezentarea unor dovezi de origine pertinente autorităților vamale, așa cum prevede acordul.
            
         
               (5)
            
            
               Anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (3), modificată ultima dată prin Regulamentul de punere în aplicare (UE) nr. 927/2012 al Comisiei (4), conține noi coduri NC care sunt diferite de cele menționate în acord. Prin urmare, noile coduri trebuie să se reflecte în anexa la prezentul regulament.
            
         
               (6)
            
            
               Având în vedere că acordul se aplică de la 1 august 2013, prezentul regulament trebuie să se aplice de la aceeași dată.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Se deschid contingente tarifare din Uniune pentru mărfurile originare din Columbia enumerate în anexă.
   Articolul 2
   Taxele vamale aplicabile la importul în Uniune al mărfurilor originare din Columbia enumerate în anexă, în cadrul contingentului tarifar corespunzător prevăzut în anexa la prezentul regulament, se suspendă.
   Articolul 3
   Contingentele tarifare menționate în anexă sunt gestionate de Comisie în conformitate cu dispozițiile articolelor 308a-308c din Regulamentul (CEE) nr. 2454/93.
   Articolul 4
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 august 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 21.12.2012, p. 1.
   
      (2)  JO L 253, 11.10.1993, p. 1.
   
      (3)  JO L 256, 7.9.1987, p. 1.
   
      (4)  JO L 304, 31.10.2012, p. 1.
   
      ANEXĂ
      Fără a aduce atingere regulilor pentru interpretarea Nomenclaturii combinate, textul descrierii produselor trebuie considerat ca având numai o valoare indicativă, domeniul de aplicare al regimului preferențial fiind stabilit, în cadrul prezentei anexe, de codurile NC în vigoare la momentul adoptării prezentului regulament.
      
                  Număr de ordine
               
               
                  Codul NC
               
               
                  Descrierea mărfurilor
               
               
                  Perioada contingentară
               
               
                  Volumul contingentului anual
                  (în tone greutate netă, cu excepția cazului în care se specifică altfel)
               
            
                  09.7230
               
               
                  0201 30
                  0202 30
               
               
                  Carne de vită, proaspătă, refrigerată sau congelată, dezosată
               
               
                  De la 1.8.2013 la 31.12.2013
               
               
                  2 334
               
            
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  6 160 (1)
                  
               
            
                  09.7231
               
               
                  0711 51
               
               
                  Ciuperci din genul Agaricus, conservate provizoriu, dar improprii consumului alimentar imediat în această stare
               
               
                  De la 1.8.2013 la 31.12.2013
               
               
                  42
               
            
                  2003 10
               
               
                  Ciuperci din genul Agaricus, pregătite sau conservate altfel decât în oțet sau acid acetic
               
               
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rom și alte rachiuri obținute prin distilare, după fermentarea produselor din trestie de zahăr, prezentate în recipiente cu un conținut de peste doi litri
               
               
                  De la 1.8.2013 la 31.12.2013
               
               
                  625 de hectolitri (exprimați în echivalent alcool pur)
               
            
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  1 600 de hectolitri (exprimați în echivalent alcool pur) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Porumb dulce
               
               
                  De la 1.8.2013 la 31.12.2013
               
               
                  84
               
            
                  2008 99 85
               
               
                  Porumb, altul decât porumbul dulce (Zea mays var. saccharata), altfel preparat sau conservat, fără adaos de alcool și de zahăr
               
               
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  210 (4)
                  
               
            
                  09.7234
               
               
                  0403 10
               
               
                  Iaurt
               
               
                  De la 1.8.2013 la 31.12.2013
               
               
                  42
               
            
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Zahăr din trestie de zahăr, fără adaos de aromatizanți sau coloranți; zahăr din trestie de zahăr sau din sfeclă de zahăr și zaharoză chimic pură, în stare solidă, altele decât zahărul brut fără adaos de aromatizanți sau coloranți
               
               
                  De la 1.8.2013 la 31.12.2013
               
               
                  25 834 (exprimate în echivalent zahăr brut)
               
            
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  63 860 (exprimate în echivalent zahăr brut) (5)
                  
               
            
                  09.7236
               
               
                  Ex17049099
               
               
                  Alte produse zaharoase fără cacao cu un conținut de zaharoză de minimum 70 % din greutate
               
               
                  De la 1.8.2013 la 31.12.2013
               
               
                  8 334
               
            
                  1806 10 30
                  1806 10 90
               
               
                  Pudră de cacao cu un conținut de minimum 65 % din greutate zaharoză sau izoglucoză exprimată ca zaharoză
               
               
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  20 600 (6)
                  
               
            
                  Ex18062095
               
               
                  Alte preparate prezentate fie sub formă de blocuri, calupuri sau bare, în greutate de peste 2 kg, fie sub formă de lichid, pastă, pudră, granule sau alte forme similare, în recipiente sau în ambalaje directe, cu un conținut de peste 2 kg, care conțin mai puțin de 18 % din greutate unt de cacao și minimum 70 % din greutate zaharoză
               
               
                   
               
               
                   
               
            
                  Ex19019099
               
               
                  Alte preparate alimentare din făină, crupe, griș, amidon, fecule sau extracte de malț, care nu conțin cacao sau care conțin cacao într-o proporție de sub 40 % din greutate, calculată pe o bază complet degresată, cu un conținut de zaharoză de minimum 70 % din greutate
               
               
                   
               
               
                   
               
            
                  Ex20060031
                  Ex20060038
               
               
                  Fructe (cu excepția fructelor tropicale și a ghimbirului), legume, fructe cu coajă lemnoasă (cu excepția fructelor tropicale cu coajă lemnoasă), coji de fructe și alte părți de plante, confiate (uscate, glasate sau cristalizate), cu un conținut de zaharoză de minimum 70 % din greutate
               
               
                   
               
               
                   
               
            
                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939
               
               
                  Dulcețuri, jeleuri, marmelade, piureuri și paste de fructe sau de fructe cu coajă lemnoasă, obținute prin fierbere, cu un conținut de zaharoză de minimum 70 % din greutate
               
               
                   
               
               
                   
               
            
                  Ex20 09
               
               
                  Sucuri de fructe (cu excepția sucului de roșii, a sucurilor de fructe tropicale și a amestecurilor de sucuri de fructe tropicale) și sucuri de legume cu o valoare de maximum 30 EUR per 100 kg greutate netă, nefermentate și fără adaos de alcool, cu adaos de zahăr de minimum 30 % din greutate
               
               
                   
               
               
                   
               
            
                  Ex21011298
                  Ex21012098
               
               
                  Preparate pe bază de cafea, ceai sau mate, cu un conținut de zaharoză de minimum 70 % din greutate
               
               
                   
               
               
                   
               
            
                  Ex21069098
               
               
                  Alte preparate alimentare nedenumite și necuprinse în altă parte, cu un conținut de zaharoză de minimum 70 % din greutate
               
               
                   
               
               
                   
               
            
                  Ex33021029
               
               
                  Amestecuri de substanțe odoriferante și amestecuri care au la bază una sau mai multe dintre aceste substanțe, de tipul celor utilizate în industria băuturilor, conținând toți agenții aromatizanți care caracterizează o băutură, cu un titru alcoolic volumic existent de maximum 0,5 %, care au un conținut de zaharoză de minimum 70 % din greutate
               
               
                   
               
               
                   
               
            
                  09.7237
               
               
                  0402 99
               
               
                  Lapte și smântână, cu adaos de zahăr sau alți îndulcitori, sub alte forme decât praf, granule sau alte forme solide
               
               
                  De la 1.8.2013 la 31.12.2013
               
               
                  42
               
            
                  De la 1.1 la 31.12.2014 și pentru fiecare perioadă următoare de la 1.1 la 31.12
               
               
                  105 (2)
                  
               
            
         (1)  Cu o creștere anuală de 560 de tone metrice începând din 2015.
      
         (2)  Cu o creștere anuală de 5 tone metrice începând din 2015.
      
         (3)  Cu o creștere anuală de 100 de hectolitri (exprimați în echivalent alcool pur) începând din 2015.
      
         (4)  Cu o creștere anuală de 10 tone metrice începând din 2015.
      
         (5)  Cu o creștere anuală de 1 860 de tone metrice (exprimate în echivalent zahăr brut) începând din 2015.
      
         (6)  Cu o creștere anuală de 600 de tone metrice începând din 2015.